בעהי"ת **ברה"ש נפקדה שרה רחל וחנה, ברה"ש יצא יוסף מבית האסורין**

**שרה** ב"ק צב: "א"ל רבא לרבה בר מרי, מנא הא מילתא דאמור רבנן: כל המבקש רחמים על חבירו והוא צריך לאותו דבר, הוא נענה תחילה? א"ל, דכתיב: וה' שב את שבות איוב בהתפללו בעד רעהו. אמר ליה: את אמרת מהתם, ואנא אמינא מהכא: "ויתפלל אברהם אל האלוקים וירפא אלוקים את אבימלך ואת אשתו ואמהותיו וגו', וכתיב: "וה' פקד את שרה כאשר אמר ... כאשר אמר אברהם אל אבימלך".נראה שפשט כוונת הגמ' בב"ק הוא שאדם שמצליח "לצאת מעצמו" למרות שלו יש צרה דומה יש בתפילתו יותר נקיות ולכן האדם הזה נענה תחילה. ר' שמחה בונם מפשיסחא מסביר הסבר עמוק יותר: "מכאן למתפלל על חבירו והוא צריך לאותו דבר. המדובר שחבירו, שהוא עכשיו בצרה, הוא טוב למתפלל שחבירו ישאר באותה צרה. והפירוש 'והוא צריך לאותו דבר' היינו, שהמתפלל למעשה צריך שחבירו ישאר 'באותו הדבר', היינו באותה הצרה, ואעפ"כ מתפלל על חבירו שיצא מצרה זו - הוא נענה תחלה. ודבר זה ראיה מאאע"ה. דלמעשה אאע"ה היה צריך שאבימלך ישאר בעקרותו, בכדי שלא יאמרו ליצני הדור שמאבימלך נתעברה שרה, כמו שבאמת הליצנים דברו כך. ואעפ"כ התפלל עליו שירפא מעקרותו, משום זה נענה תחלה. "המשמעות היא שאם אברהם לא היה מתפלל על אבימלך היה ברור שיצחק לא נולד מאבימלך. זהו "והוא צריך לאותו דבר" – אברהם כשלעצמו היה צריך שאבימלך לא יוכל להוליד, אלא שהתעלה מעל זה והתפלל על אבימלך וכך גרם שבמשך כל הריונה של שרה היו ליצני הדור אומרים וכו'.

**רחל** רחל פונה ליעקב ומבקשת ממנו "הבה לי בנים ואם אין מתה אנכי". יעקב עונה לה "התחת אלוקים אנכי אשר מנע ממך פרי בטן". אולי אפשר לומר שיעקב אומר לרחל: האם ה'אנכי' שלך הוא במקום 'אלוקים'? ואולי זה מה שמנע ממך פרי בטן? רחל מיד מבינה את המשמעות ובפסוק שאחרי רחל מביאה את שפחתה בלהה כאשר רק בדרך אגב "...איבנה גם אנכי ממנה". רק אחרי שבלהה יולדת לבסוף רחל גם היא יולדת. רחל מגלה שהיא לא מחפשת את טובתה האישית וזה מה שמוביל לכך שגם היא נפקדת.

**חנה** חנה מתפללת **על ה'** מה שמעניין אותה זו לא הפן האישי שלה אלא עבודת ה' שלה. על הפסוק שמזכיר שחנה פונה לה' בשם צבאות מובא במסכת ברכות:"ותדר נדר ותאמר ה' צבאות, אמר רבי אלעזר: מיום שברא הקדוש ברוך הוא את עולמו, לא היה אדם שקראו להקדוש ברוך הוא צבאות עד שבאתה חנה וקראתו צבאות; אמרה חנה לפני הקדוש ברוך הוא: רבונו של עולם, מכל צבאי צבאות שבראת בעולמך קשה בעיניך שתתן לי בן אחד? משל למה הדבר דומה - למלך בשר ודם שעשה סעודה לעבדיו, בא עני אחד ועמד על הפתח, אמר להם: תנו לי פרוסה אחת! ולא השגיחו עליו; דחק ונכנס אצל המלך. אמר לו: אדוני המלך, מכל סעודה שעשית קשה בעיניך ליתן לי פרוסה אחת? "

אפשר לומר שההבדל בין תפילת חנה למשל הוא שבמשל העני מבקש מהמלך פרוסה אחת – חלק מהסעודה, בעוד שבתפילתה של חנה, היא מבקשת בן כחלק מצבאותיו של ה' – היא לא רוצה חלק מהסעודה אלא לקחת חלק בצבאותיו של ה'. היא רוצה לקבל את מלכותו של המלך עליה. לכן גם היא מוכנה להקדיש אותו לה' כל ימי חייו. מה שמעניין את חנה זו לא ההצלחה האישית שלה.

בילקוט שמעוני מובא באותו עניין:"ר' ירמיה בשם ר' שמואל בר רב יצחק בכל יום ויום היתה בת קול יוצאת ומפוצצת בכל העולם כולו ואומרת עתיד צדיק אחד לעמוד ושמו שמואל, וכל אשה שהיתה יולדת בן היתה מוציאה שמו שמואל, וכיון שהיו רואים את מעשיו היו אומרים אין זה שמואל, וכיון שנולד זה ורואים את מעשיו אמרו כמדומין אנו שזה הוא".

חנה היחידה שקראה לשמואל כך לא בגלל שרצתה בן צדיק, היא קראה לו כך "כי מה' שאילתיו", כך הבינה שצריך לקרוא לו ע"פ עבודת ה' שלה.

**יוסף** פרעה מריץ את יוסף מהבור. מגלחים אותו ומחליפים את שמלותיו, כבר שנתיים הוא מחכה לצאת כבר והנה סוף סוף ה' מזמן לו את ההזדמנות. פרעה אומר לו:"אני שמעתי עליך לאמר תשמע חלום לפתור אותו.

יוסף עונה:"בלעדי, אלוקים יענה את שלום פרעה". מה אתה עושה? למה אתה מסבך את העניינים? הרי פרעה יכול עכשיו לומר, טוב בשביל זה קראתי לך מהבור? תחזור לשם ואלוקים יפתור לי את החלום. אלא שברור ליוסף שהוא לא יכול לדבר בלי הקב"ה והוא חייב לציין את זה בתחילת דיבורו לפרעה. יוסף מבין שהכל קורה פה בלעדיו, הוא לא הנושא פה.

**האשה השונמית** בזוהר מובא:"רבי אלעזר אמר ת"ח בשעתא דדינא שריא בעלמא לא ליבעי ליה לאיניש דידכר שמיה לעילא דהא אי אדכר שמיה ידכרון חובוי וייתון לאשגחא ביה, מנלן משונמית דההוא יומא יום טוב דראש השנה הוה וקודשא בריך הוא דאין עלמא וכדין אמר לה אלישע היש לדבר לך אל המלך דא קודשא בריך הוא דכדין אקרי מלך, מלך הקדוש מלך המשפט, ותאמר בתוך עמי אנכי יושבת לא בעינא דידכרון לי וישגחון בי אלא בתוך עמי, מאן דעייל רישיה בין עמא לא ישגחון עליה למידן ליה לביש בגיני כך אמרה בתוך עמי.גם אצל האשה השונמית אפשר לראות את העיקרון חוזר על עצמו.

**בר"ה עוברין לפניו כבני מרון** המשנה בראש השנה אומרת:"בראש השנה כל באי העולם עוברין לפניו כבני מרון".

ובגמ' שם:"מאי כבני מרון? הכא תרגימו כבני אמרנא. ריש לקיש אמר: כמעלות בית מרון. (אמר) רב יהודה אמר שמואל: כחיילות של בית דוד". הרב איציק אמיתי מסביר שיש פה דירוג. הכא תרגימו – כבני אמרנא. רש"י שם מסביר שמדובר בכבשים שמונים אותם למעשר בהמה, ויוצאים בפתח קטן שאי-אפשר לעבור יותר מאחד. כנראה כדי לפתור מצב של בלבול בספירה או ספק כשנכנסו שניים ביחד כעשירי. ריש לקיש אמר: כמעלות בית מרון. רש"י כאן מסביר שמדובר במעבר צר מאוד שאין שני אנשים יכולים לילך זה בצד זה. רב יהודה אמר שמואל: כחיילות של בית דוד. ורש"י מסביר שהמלך מונה את חיילותיו כשיוצאים למלחמה.

אנחנו יכולים להתייחס אל ר"ה כבני אמרנא. מישהו צריך לחטוף מיתה אבל אקווה שזה לא יהיה אני. אפשר להתעלות ולהבין כמעלה בית מרון – אי אפשר להתעלם מהאחר, יש שותפות מסויימת עם עוד אנשים. הרמה הכי גבוהה היא לתפוס את ר"ה כחיילותיו של בית דוד. אנו מוסרים את נפשנו כמאמר הגמ' שהיוצא למלחמת בית דוד היה כותב גט כריתות לאשתו., שוכחים את כל החיים הפרטיים שלנו. כל מה שאנו רוצים זה רק להמליך את המלך.

זו הנקודה הגדולה בראש השנה, היכולת לצאת מעצמי לגמרי, לא להתעסק רק בעצמי

ויקרא רבה: (ה) ד"א אשה כי תזריע הה"ד (תהלים נא) הן בעוון חוללתי רבי אחא אמר אפי' אם יהיה חסיד שבחסידים א"א שלא יהיה לו צד אחד מעון אמר דוד לפני הקב"ה רבון העולמים כלום נתכוון אבא ישי להעמידני והלא לא נתכוון אלא להנאתו תדע שהוא כן שמאחר שעשו צרכיהן זה הופך פניו לכאן וזו הופכת פניה לכאן ואתה מכניס כל טיפה וטיפה שיש בו.

**קובץ יג פו:** הרבה צריך האדם לעמול עד שיצויר לו כראוי שיש במציאות עולם זולת מציאותו הפרטית של עצמו, וכשידע זה כראוי אז יוכל להשיג את בוראו. א"כ מה ש"ואהבת לרעך כמוך" היא כוללת כל התורה כולה, היינו ג"כ יסוד האמת ודעת השי"ת.

בע"ה **לצאת מעצמנו**

**רה"ש י:** בראש השנה נפקדה שרה רחל וחנה. בראש השנה יצא יוסף מבית האסורים.

**ב"ק צב:** א"ל רבא לרבה בר מרי, מנא הא מילתא דאמור רבנן: כל המבקש רחמים על חבירו והוא צריך לאותו דבר, הוא נענה תחילה? א"ל, דכתיב: וה' שב את שבות איוב בהתפללו בעד רעהו. א"ל: את אמרת מהתם, ואנא אמינא מהכא: "ויתפלל אברהם אל האלוקים וירפא אלוקים את אבימלך ואת אשתו ואמהותיו וגו', וכתיב: "וה' פקד את שרה כאשר אמר... כאשר אמר אברהם אל אבימלך"

**קול מבשר וירא**: יט. וה' פקד את שרה כאשר אמר וכו' (בראשית כ"א א). ברש"י ובמס' ב"ק (ד' צ"ב), סמך פרשה זו, ללמדך, שכל המבקש רחמים על חבירו והוא צריך לאותו דבר הוא נענה תחלה, שנאמר (כ' יז), ויתפלל אברהם וגו' וירפא אלקים את אבימלך ואת אשתו ואמהותיו וילדו. וסמיך ליה, וה' פקד את שרה - שפקדה כבר קודם שריפא את אבימלך. משמע, דאם אינו צריך לאותו דבר אינו נענה, ואמאי ? הא על כל פנים צריך להיות לו שכר שהתפלל על חבירו. ואמר הרבי רבי בונם זצללה"ה זי"ע, דהפירוש הוא כך, מכאן למתפלל על חבירו והוא צריך לאותו דבר. **המדובר שחבירו, שהוא עכשיו בצרה, הוא טוב למתפלל שחבירו ישאר באותה צרה. והפירוש 'והוא צריך לאותו דבר' היינו, שהמתפלל למעשה צריך שחבירו ישאר 'באותו הדבר', היינו באותה הצרה, ואעפ"כ מתפלל על חבירו שיצא מצרה זו - הוא נענה תחלה.** ודבר זה ראיה מאאע"ה. דלמעשה אאע"ה היה צריך שאבימלך ישאר בעקרותו, בכדי שלא יאמרו ליצני הדור שמאבימלך נתעברה שרה, כמו שבאמת הליצנים דברו כך. ואעפ"כ התפלל עליו שירפא מעקרותו, משום זה נענה תחלה.

**בראשית ל:** (א) וַתֵּרֶא רָחֵל כִּי לֹא יָלְדָה לְיַעֲקֹב וַתְּקַנֵּא רָחֵל בַּאֲחֹתָהּ וַתֹּאמֶר אֶל יַעֲקֹב הָבָה לִּי בָנִים וְאִם אַיִן מֵתָה **אָנֹכִי:** וַיִּחַר אַף יַעֲקֹב בְּרָחֵל וַיֹּאמֶר **הֲתַחַת אֱלֹהִים אָנֹכִי** אֲשֶׁר מָנַע מִמֵּךְ פְּרִי בָטֶן: וַתֹּאמֶר הִנֵּה אֲמָתִי בִלְהָה בֹּא אֵלֶיהָ וְתֵלֵד עַל בִּרְכַּי וְאִבָּנֶה גַם אָנֹכִי מִמֶּנָּה:

**מי השלוח ויצא:** כי בטח אמנו רחל כמה תפלות וכמה בקשות בקשה שיושיע לה ה', אך מפני זה לא הועיל לה לפי שנאמר ותקנא רחל באחותה והוצרכה הקנאה להתברר אם הוא קנאת סופרים שהוא לש"ש או קנאה בעלמא כפי דרך הטבע ח"ו ...ע"כ לפי שרחל הוצרכה להתברר במדות קנאה וקודם שנתבררה בזאת לא הועיל לה שום תפלה וכל יגיעתה, וע"כ כאשר בקשה מיעקב אבינו שיתפלל בעדה חרה אפו עלי', ולהבין זאת כי הלא כדין עשתה, כי מי שיש לו צרה בתוך ביתו ילך אצל חכם וכן הקשה הרמב"ן ז"ל, אך מחמת שכתוב קודם ותקנא רחל, ע"כ ויחר ליעקב מחמת שמקודם היתה צריכה להתברר קנאתה, אך כשאמרה ליעקב הנה אמתי לפניך כו' ואבנה גם אנוכי ממנה, מזה נראה שכוונתה היתה לש"ש שהרי הכניסה צרתה לתוך ביתה, וזה פי' יגעתי ולא מצאתי אל תאמין אף שאנו רואין שיגע א"ע מ"מ לא הי' במקום הראוי לפניו להתיגע כאדם הרוצה לכנוס לבית ודופק שלא במקום הפתח אפילו ידפוק כל היום לא יועיל לו אבל כשיבא למקום הפתח וידפוק אז מיד יפתח לו...

**שמואל א א:** (ח) וַיֹּאמֶר לָהּ אֶלְקָנָה אִישָׁהּ חַנָּה לָמֶה תִבְכִּי וְלָמֶה לֹא תֹאכְלִי וְלָמֶה יֵרַע לְבָבֵךְ **הֲלוֹא אָנֹכִי טוֹב לָךְ מֵעֲשָׂרָה בָּנִים:** (ט) וַתָּקָם חַנָּה אַחֲרֵי אָכְלָה בְשִׁלֹה וְאַחֲרֵי שָׁתֹה וְעֵלִי הַכֹּהֵן ישֵׁב עַל הַכִּסֵּא עַל מְזוּזַת הֵיכַל יְדֹוָד: (י) וְהִיא מָרַת נָפֶשׁ **וַתִּתְפַּלֵּל עַל יְדֹוָד** וּבָכֹה תִבְכֶּה: (יא) וַתִּדֹּר נֶדֶר וַתֹּאמַר יְדֹוָד צְבָאוֹת אִם רָאֹה תִרְאֶה בָּעֳנִי אֲמָתֶךָ וּזְכַרְתַּנִי וְלֹא תִשְׁכַּח אֶת אֲמָתֶךָ וְנָתַתָּה לַאֲמָתְךָ זֶרַע אֲנָשִׁים וּנְתַתִּיו לַידֹוָד כָּל יְמֵי חַיָּיו וּמוֹרָה לֹא יַעֲלֶה עַל רֹאשׁוֹ... (יג) וְחַנָּה הִיא מְדַבֶּרֶת **עַל לִבָּהּ** ...(כ) וַיְהִי לִתְקֻפוֹת הַיָּמִים וַתַּהַר חַנָּה וַתֵּלֶד בֵּן **וַתִּקְרָא אֶת שְׁמוֹ שְׁמוּאֵל כִּי מֵיְדֹוָד שְׁאִלְתִּיו:** (כא) וַיַּעַל הָאִישׁ אֶלְקָנָה וְכָל בֵּיתוֹ לִזְבֹּחַ לַידֹוָד אֶת זֶבַח הַיָּמִים וְאֶת נִדְרוֹ: (כב) וְחַנָּה לֹא עָלָתָה כִּי אָמְרָה לְאִישָׁהּ עַד יִגָּמֵל הַנַּעַר וַהֲבִאֹתִיו וְנִרְאָה אֶת פְּנֵי יְדֹוָד וְיָשַׁב שָׁם עַד עוֹלָם...(כז) אֶל הַנַּעַר הַזֶּה הִתְפַּלָּלְתִּי וַיִּתֵּן יְדֹוָד לִי אֶת **שְׁאֵלָתִי אֲשֶׁר שָׁאַלְתִּי** מֵעִמּוֹ: (כח) וְגַם אָנֹכִי **הִשְׁאִלְתִּהוּ לַידֹוָד** כָּל הַיָּמִים אֲשֶׁר הָיָה הוּא **שָׁאוּל לַידֹוָד** וַיִּשְׁתַּחוּ שָׁם לַידֹוָד:

**ילקו"ש שמואל:** ר' ירמיה בשם ר' שמואל בר רב יצחק בכל יום ויום היתה בת קול יוצאת ומפוצצת בכל העולם כולו ואומרת עתיד צדיק אחד לעמוד ושמו שמואל וכל אשה שהיתה יולדת בן הייתה מוציאה שמו שמואל וכיון שהיו רואים את מעשיו היו אומרים אין זה שמואל וכיון שנולד זה ורואים את מעשיו אמרו כמדומין אנו שזה הוא:

**ברכות לא:** ותדר נדר ותאמר ה' צבאות אמר ר"א מיום שברא הקב"ה את עולמו לא היה אדם שקראו להקב"ה צבאות עד שבאתה חנה וקראתו צבאות אמרה חנה לפני הקב"ה רבש"ע מכל צבאי צבאות שבראת בעולמך קשה בעיניך שתתן לי בן אחד מלה"ד למלך ב"ו שעשה סעודה לעבדיו בא עני אחד ועמד על הפתח א"ל תנו לי פרוסה אחת ולא השגיחו עליו דחק ונכנס אצל המלך א"ל אדוני המלך מכל סעודה שעשית קשה בעיניך ליתן לי פרוסה אחת ...וחנה היא מדברת על לבה אמר רבי אלעזר משום רבי יוסי בן זמרא על עסקי לבה אמרה לפניו רבש"ע כל מה שבראת באשה לא בראת דבר אחד לבטלה עינים לראות ואזנים לשמוע חוטם להריח פה לדבר ידים לעשות בהם מלאכה רגלים להלך בהן דדים להניק בהן דדים הללו שנתת על לבי למה לא להניק בהן תן לי בן ואניק בהן:

**בראשית מא:** (יד) וַיִּשְׁלַח פַּרְעֹה וַיִּקְרָא אֶת יוֹסֵף וַיְרִיצֻהוּ מִן הַבּוֹר וַיְגַלַּח וַיְחַלֵּף שִׂמְלֹתָיו וַיָּבֹא אֶל פַּרְעֹה: (טו) וַיֹּאמֶר פַּרְעֹה אֶל יוֹסֵף חֲלוֹם חָלַמְתִּי וּפֹתֵר אֵין אֹתוֹ וַאֲנִי שָׁמַעְתִּי עָלֶיךָ לֵאמֹר תִּשְׁמַע חֲלוֹם לִפְתֹּר אֹתוֹ: (טז) וַיַּעַן יוֹסֵף אֶת פַּרְעֹה לֵאמֹר בִּלְעָדָי אֱלֹהִים יַעֲנֶה אֶת שְׁלוֹם פַּרְעֹה: (כה) וַיֹּאמֶר יוֹסֵף אֶל פַּרְעֹה חֲלוֹם פַּרְעֹה אֶחָד הוּא אֵת אֲשֶׁר הָאֱלֹהִים עֹשֶׂה הִגִּיד לְפַרְעֹה: (לב) וְעַל הִשָּׁנוֹת הַחֲלוֹם אֶל פַּרְעֹה פַּעֲמָיִם כִּי נָכוֹן הַדָּבָר מֵעִם הָאֱלֹהִים וּמְמַהֵר הָאֱלֹהִים לַעֲשׂתוֹ: (לג) וְעַתָּה יֵרֵא פַרְעֹה אִישׁ נָבוֹן וְחָכָם וִישִׁיתֵהוּ עַל אֶרֶץ מִצְרָיִם:

**זוה"ק ח"א סט:** רבי אלעזר אמר תא חזי בשעתא דדינא שריא בעלמא, לא ליבעי ליה לאיניש דידכר שמיה לעילא, דהא אי אדכר שמיה ידכרון חובוי, וייתון לאשגחא ביה, מנלן משונמית, דההוא יומא יום טוב דראש השנה הוה, וקב"ה דאין עלמא, וכדין אמר לה אלישע היש לדבר לך אל המלך, דא קב"ה, דכדין אקרי מלך, מלך הקדוש מלך המשפט, ותאמר בתוך עמי אנכי יושבת, לא בעינא דידכרון לי וישגחון בי, אלא בתוך עמי, מאן דעייל רישיה בין עמא, לא ישגחון עליה למידן ליה לביש, בגיני כך אמרה בתוך עמי.

**רה"ש יח:** בראש השנה כל באי העולם עוברין לפניו כבני מרון: מאי כבני מרון הכא תרגימו כבני אמרנא ריש לקיש אמר כמעלות בית מרון רב יהודה אמר שמואל כחיילות של בית דוד.

**קובץ יג פו:** הרבה צריך האדם לעמול עד שיצויר לו כראוי שיש במציאות עולם זולת מציאותו הפרטית של עצמו, וכשידע זה כראוי אז יוכל להשיג את בוראו. א"כ מה ש"ואהבת לרעך כמוך" היא כוללת כל התורה כולה, היינו ג"כ יסוד האמת ודעת השי"ת.

**תיקו"ז**: ויפן כה וכה, אם אית מאן דיתער בתיובתא לתברא בית אסורין דילהון... וירא כי אין איש, אלא איש לדרכו פנו, בעסקין דילהון, באורחין דילהון, איש לבצעו מקצהו, בבצעא דהאי עלמא, לירתא האי עלמא, ולאו אינון מסטרא דאלין דאתמר בהון, אנשי חיל, יראי אלקי"ם, אנשי אמת, שונאי בצע, **אלא כלהו צווחין בצלותין ביומא דכפורי ככלבים, הב, הב לנא מזונא, וסליחה וכפרה וחיי, כתבנו לחיים, ואינון עזי נפש ככלבים, דאינון אומין דעלמא דצווחי לגביה ולית לון בשת אנפין, דלא אית מאן דקרא ליה בתיובתא, דיחזור שכינתיה לקודשא בריך הוא, דאיהי מרחקא מיניה, למהדר לגביה, ואדמיין לכלבים, דאתמר בהון ויתערבו בגוים וילמדו מעשיהם, ואינון ערב רב, דכל חסד דעבדין לגרמייהו עבדין:**